Fem døgn i august

Fem døgn i august er en norsk spillefilm fra 1973, regissert av Svend Wam.Fem døgn i august i Norsk filmografi Manuset ble skrevet av Wam og Fred Sassebo.

Filmen hadde premiere 25. januar 1973.

 Handling 
Fraskilte Viveca på 31 har en seks år gammel sønn med navn Thomas. Sammen med venninnen Aud har hun forlatt det hektiske hverdaglivet og flyttet sammen med bohemer og halvkunstnere. Seerne følger de to kvinnene under fem døgn i august med en rekke merkelige opplevelser. De kommer i kontakt med mange ulike mennesker. Viveca møter den yngre Christer, som prøver å få henne til å bli en god sosialist. Men han bryter med henne etter en fest, da hun gjør det klart for ham at hun vil fortsette å leve sitt liv som hun har gjort hittil.

 Skuespillere 
 Margrete Robsahm som Viveca
 Kjersti Døvigen som Aud
 Eli Anne Linnestad som Vivecas venninne
 Stellan Skarsgård som Christer
 Thomas Robsahm som Thomas
 Harald Heide-Steen Jr. som Alfred
 Einar Olsen som El Jucan
 Kari Svendsen som Stina

 Referanser 

Eksterne lenker


Kategori:Filmer fra 1973
Kategori:Norske filmer fra 1970-årene
Kategori:Norske dramafilmer
Kategori:Norskspråklige filmer